Official Journal L 193 , 17/07/2001 P. 0031 - 0032



KOMISIJAS LĒMUMS (2001. gada 16. jūlijs), ar ko groza Lēmumu 93/402/EEK par dzīvnieku veselības prasībām un veterināro sertifikāciju attiecībā uz svaigas gaļas importu no Dienvidamerikas valstīm, ņemot vērā dzīvnieku veselības stāvokli Urugvajā (izziņots ar dokumenta numuru C(2001) 2205) (2001/538/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, kas rodas, ievedot liellopus, aitas un kazas, cūkas un svaigu gaļu vai gaļas produktus no trešām valstīm[1], kurā jaunākie grozījumi izdarīti ar Direktīvu 97/79/EK[2], un jo īpaši tās 14. un 22. pantu, tā kā: (1) Veselības nosacījumiun veterinārā sertifikācija, kas attiecas uz svaigas gaļas ievedumiem no Argentīnas, Brazīlijas, Čīles, Kolumbijas, Paragvajas un Urugvajas, noteikta Komisijas Lēmumā 93/402/EEK[3], kurā jaunākie grozījumi izdarīti ar Lēmumu 2001/537/EK[4]. (2) No 2001. gada 23. aprīļa Urugvajā apstiprināti mutes un nagu sērgas uzliesmojumi un tika uzsākta programma liellopu vakcinācijai pret mutes un nagu sērgu. (3) Ar Komisijas Lēmumu 2001/388/EK[5] Komisija pārtrauca visu to kategoriju svaigas gaļas ievešanu Kopienā, kura iegūta no sugām, kas ir uzņēmīgas pret mutes un nagu sērgu. (4) Lai pārbaudītu epidemioloģisko stāvokli attiecībā uz mutes un nagu sērgu un kontroles pasākumus uz vietas, 2001. gada 25. līdz 29. jūnijā notika Komisijas vizīte. (5) Vizītes secinājumi rada bažas par konkrētu kontroles pasākumu efektivitāti Urugvajā attiecībā uz situāciju, kas saistīta ar mutes un nagu sērgu, jo īpaši attiecībā uz sērgas uzliesmojumu skaitu, dzīvnieku pārvietošanās un gaļas izturēšanas procesa kontroli. (6) Urugvajas kompetentās veterinārās iestādes strādā, lai novērstu šos trūkumus, un tāpēc atbilstoši Lēmumam 2001/388/EK jāturpina pārtraukums visu kategoriju pret mutes un nagu sērgu uzņēmīgo sugu svaigas gaļas ievešanai Kopienā vismaz tik ilgi, līdz tiks novērsti konstatētie trūkumi un situācija attiecībā uz slimību stabilizēsies. (7) Lai darītu skaidrākus ievešanas nosacījumus, jāatceļ Lēmums 2001/537/EK, un attiecīgi jāgroza Lēmums 93/402/EEK. (8) Šis lēmums tiks pārskatīts, ņemot vērā situācijas izmaiņas. (9) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 93/402/EEK II pielikumu aizstāj ar šā lēmuma pielikumu. 2. pants Lēmumu 2001/537/EK atceļ. 3. pants Šo lēmumu piemēro no 2001. gada 16. jūlija. 4. pants Šis lēmums ir adresēts dalībvalstīm. Briselē, 2001. gada 16. jūlijā Komisijas vārdā Komisijas loceklis David Byrne PIELIKUMS "II PIELIKUMS SERTIFIKĀCIJĀ PRASĪTĀS DZĪVNIEKU VESELĪBAS GARANTIJAS 1 Valsts Teritorija Sertifikāta paraugs svaigai gaļai Sertifikāta paraugs subproduktiem Sertifikāta paraugs atkaulotai svaigai gaļai (nav paredzēts subproduktiem) Sugas liellopu aitu Sugas Liellopi Aitas, kazas Cūkas Nepārnadži HC MP PF PF Liellopi Aitas, kazas Cūkas Nepārnadži 1 2 3 4 Argentīna AR D D Brazīlija BR D D BR-1 D F A D Čīle CL B B H D B B B B B B B A C H D Kolumbija CO D D CO-1 D A D CO-2 D D CO-3 D A D Paragvaja PY D F A D Urugvaja UY D D 1 Burti (A, B, C, D, E, F, G un H), kas norādīti tabulā, attiecas uz dzīvnieku veselības garantiju paraugiem, kuri aprakstīti šā Lēmuma III pielikuma 2. daļā, garantijas attiecas uz visiem produktiem un to izcelsmi saskaņā ar šā Lēmuma 2. pantu. Svītra () norāda, ka izvedumi nav atļauti. HC: Lietošana pārtikā. MP: Paredzēts termiski apstrādātu gaļas produktu ražošanai: 1 = sirdis 2 = aknas 3 = gremotājmuskuļi 4 = mēles PF: Paredzēts lolojumdzīvnieku barības ražošanai". [1] OV L 302, 31.12.1972., 28. lpp. [2] OV L 24, 30.1.1998., 31. lpp. [3] OV L 179, 22.7.1993., 11. lpp. [4] OV L 193, 17.7.2001., 29. lpp. [5] OV L 137, 19.5.2001., 33. lpp.